สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 8 พ.ย.59
9 พ.ย. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (8 พ.ย.) เนื่องจากตลาดยังคงได้แรงหนุนจากกระแสคาดการณ์ที่ว่า นางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต จะได้รับชัยชนะในการเลือกตั้ง หลังจากนางฮิลลารีรอดพ้นคดีอาญาของสำนักงานสอบสวนกลางสหรัฐ (FBI)
ดัชนีเฉลี่ยอุตสาหกรรมดาวโจนส์ปิดที่ 18,332.74 จุด เพิ่มขึ้น 73.14 จุด หรือ +0.40% ดัชนี NASDAQ ปิดที่ 5,193.49 จุด เพิ่มขึ้น 27.32 จุด หรือ +0.53% และดัชนี S&amp;P 500 ปิดที่ 2139.56 จุด เพิ่มขึ้น 8.04 จุด หรือ +0.38%
 
ตลาดหุ้นยุโรปปิดบวก เมื่อคืนนี้ (8 พ.ย.) ขณะที่นักลงทุนจับตาผลการเลือกตั้งประธานาธิบดีสหรัฐอย่างใกล้ชิด โดยผลสำรวจระบุว่า นางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต มีโอกาสที่จะได้รับชัยชนะเหนือนายโดนัลด์ ทรัมป์ คู่แข่งจากพรรครีพับลิกัน
ดัชนี Stoxx Europe 600 เพิ่มขึ้น 0.3% ปิดที่ 334.91 จุด
ดัชนี CAC-40 ตลาดหุ้นฝรั่งเศสปิดที่ 4,476.89 จุด เพิ่มขึ้น 15.68 จุด หรือ +0.35% ดัชนี DAX ตลาดหุ้นเยอรมันปิดที่ 10,482.32 จุด เพิ่มขึ้น 25.37 จุด หรือ +0.24% ดัชนี FTSE 100 ตลาดหุ้นลอนดอนปิดที่ 6,843.13 จุด เพิ่มขึ้น 36.23 จุด หรือ +0.53%
 
ตลาดหุ้นลอนดอนปิดแดนบวก เป็นวันที่สองติดต่อกันเมื่อคืนนี้ (8 พ.ย.) หลังเคลื่อนตัวผันผวนในระหว่างวัน ขณะที่นักลงทุนรอดูผลการเลือกตั้งประธานาธิบดีสหรัฐอย่างใกล้ชิด
ดัชนี FTSE 100 เพิ่มขึ้น 36.23 จุด หรือ 0.53% ปิดที่ 6,843.13 จุด
 
สัญญาทองคำตลาดนิวยอร์กปิดลบ เมื่อคืนนี้ (8 พ.ย.) เนื่องจากนักลงทุนชะลอการซื้อขายก่อนที่จะทราบผลการเลือกตั้งประธานาธิบดีสหรัฐซึ่งจะมีขึ้นในช่วงเช้าวันนี้ตามเวลาสหรัฐ
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 4.9 ดอลลาร์ หรือ 0.38% ปิดที่ระดับ 1,274.50 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 20.5 เซนต์ หรือ 1.13% ปิดที่ 18.356 ดอลลาร์/ออนซ์
สัญญาพลาตินัมส่งมอบเดือนม.ค.เพิ่มขึ้น 7.2 ดอลลาร์ หรือ 0.72% ปิดที่ 1,001.40 ดอลลาร์/ออนซ์
สัญญาพัลลาเดียมส่งมอบเดือนม.ค.เพิ่มขึ้น 9.10 ดอลลาร์ หรือ 1.4% ปิดที่ 665.50 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับขึ้น เมื่อคืนนี้ (8 พ.ย.) หลังจากกลุ่มประเทศผู้ส่งออกน้ำมัน (โอเปก) ปรับเพิ่มคาดการณ์ความต้องการน้ำมันทั่วโลกในปี 2560 อย่างไรก็ตาม สัญญาน้ำมันดิบขยับขึ้นเพียงเล็กน้อย เนื่องจากนักลงทุนชะลอการซื้อขายก่อนที่จะทราบผลการเลือกตั้งประธานาธิบดีสหรัฐ
สัญญาน้ำมันดิบ WTI ส่งมอบเดือนธ.ค.เพิ่มขึ้น 9 เซนต์ หรือ 0.2% ปิดที่ 44.98 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค.ลดลง 11 เซนต์ หรือ 0.2% ปิดที่ 46.04 ดอลลาร์/บาร์เรล
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (8 พ.ย.) ในขณะที่นักลงทุนจับตาผลการเลือกตั้งประธานาธิบดีสหรัฐอย่างใกล้ชิด
ดอลลาร์สหรัฐแข็งค่าขึ้นเมื่อเทียบกับเยนที่ระดับ 105.05 เยน จากระดับ 104.52 เยน และเพิ่มขึ้นเมื่อเทียบฟรังก์สวิส ที่ระดับ 0.9777 ฟรังก์ จากระดับ 0.9751 ฟรังก์ ในขณะที่ขยับลงเมื่อเทียบดอลลาร์แคนาดาที่ระดับ 1.3326 ดอลลาร์แคนาดา จากระดับ 1.3370 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.1020 ดอลลาร์สหรัฐ จากระดับ 1.1040 ดอลลาร์สหรัฐ ในขณะที่เงินปอนด์ลดลงแตะระดับ 1.2393 ดอลลาร์สหรัฐ จากระดับ 1.2397 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7747 ดอลลาร์สหรัฐ จากระดับ 0.7718 ดอลลาร์สหรัฐ